Jerry DeLucca

Gerald Joseph DeLucca (født 17. juli 1936 i Peabody i Massachusetts, død 8. januar 2017) var en offensive lineman i amerikansk fotball som spilte i National Football League og American Football League. Han spilte college football på Middle Tennessee State University.

Tidlig liv
DeLucca gikk på Peabody Veterans Memorial High School før han gikk på University of Tennessee. Da han spilte for Tennessee ble han utnevnt til All-SEC andrelag. Han gikk senere over til Middle Tennessee State University.

Profesjonell karriere
DeLucca ble valgt i syvende runde (#84) av NFL Draft i 1957 av Chicago Bears, men tilbrakte 1957 og 1958 i militæret. Den 23. september  ble han byttet til Philadelphia Eagles. Han var startende left tackle for Eagles i 1959-sesongen.

I NFL Expansion Draft i 1960 ble DeLucca plukket opp av Dallas Cowboys, men ble frigitt før sesongstart.

Den 23. september 1960 ble han signert av American Football Leagues Boston Patriot og spilte for dem i laget og ligaens første sesong. Han var startende right tackle i to år før han ble byttet til Buffalo Bills mot et draft pick den 4. september 1962.

DeLucca spilte i alle av Buffalo Bills’ 14 kamper i 1962. Den 11. april 1963 ble han byttet til Dallas Texans mot et draft pick. Allerede 23. april samme år ble han byttet tilbake til Boston Patriots mot et draft pick, da Patriots trengte en reservespiller etter at tackle Milt Graham ble skadet. Den 7. november ble han plassert på waivers igjen etter at Graham ble friskmeldt. DeLucca ble kuttet helt tidlig i 1964-sesongen, men ble signert igjen 27. november som reserve for skadde spillere.

Referanser 

Offensive tackles i amerikansk fotball
Philadelphia Eagles-spillere
Boston Patriots-spillere
Buffalo Bills-spillere
Personer fra Peabody i Massachusetts